Redaktionelt forord
Forfattere: Passage Redaktionen
Tidsskrift: passage (2005-09-01)

er et tidsskrift, som udsendes fire gange årligt af Bergs for-

lag - forste nummer kommer februar 1967.

tá

er et dogmatisk tidsskrift, for så vidt som dets linie ikke kun

er bestemt af stoffets kvalitet, men også af dets holdning.

tá'

tá'

betyder en ajourforing af den hjemlige kunst- og kulturdebat

i lyset af en helt ny holdning og sensibilitet.

- Ta ' Heratr og b madkunst ant oa engs landtem musik.

tá'

litteratur og billedkunst samt forskellige bladformer.

- vil forsege at skabe et avanceret debatklima omkring de nye

kunstformer, der er dukket op i de seneste ar.

- Ta " acoper ikke kiot tene nile linekutur og massekulur -

ta bringer bidrag om f. eks. mode, sport og TV.

koster 9,50 pr. nummer eller 35 kr. i abonnement.

(musik-red.].

- ta " roungred,, Mang Taran N elan i), Pepti, Poul Netse (kunst-red.), Hans-Jorgen Nielsen (litt-red.), Poul Nielsen

Fra reklamefolder for ta' ,  1967

Temaet i ta'  8  ¾ er et tidsskrift: ta' .   Baggrunden for nummerets let kryptiske titel skal findes i ta' s egen historie: ta' udkom med 8 numre i 1967 og 1968. I 1968 udgav redaktionen desuden ta' 6½ som et tillæg til det svenske tidsskrift Paletten .  Efter at ta' var gået ind som tidsskrift, udkom desuden et særnummer af Selvsyn om ta' - med titlen ta' 8 ½ . Og nu udgiver Passage altså, næsten 40 år efter det sidste 'ægte' nummer, ta' 8 ¾.

ta' var et pointeret tværæstetisk tidsskrift. Det afspejledes i sammensætningen af redaktionen. Erik Thygesen var ansvarshavende redaktør, Peter Louis-Jensen kunstredaktør, Hans-Jørgen Nielsen litteraturredaktør og Poul Nielsen musikredaktør. Desuden havde ta' en redaktionskomite,  der  bestod  af  Kristen  Bjørnkjær,  Henning  Christiansen,  Per Kirkeby, Bengt af Klintberg, Jørgen Leth og Vagn Lundbye samt fra og med ta' 5 Stig Brøgger.

Den første  artikel  i ta'  1 var  Hans-Jørgen  Nielsens  programskrift 'What's happening, baby?'.  Vi genoptrykker artiklen, hvor Nielsen for første gang skriver om attituderelativisme, som en indgang også til ta' 8 ¾ . ta' 8 ¾ består desuden af artikler om selve tidsskriftet, om enkelte kunstnere, perioden og miljøet samt af personlige vidnesbyrd fra nogle af dem, der var med til at lave ta' .

'Today's ta' is tomorrow's treasure' var et slogan, man brugte i ta' . Kristen Bjørnkjær bruger det også som titel til sit tilbageblik på tiden. I essayet skriver han blandt andet om sammensætningen af redaktionen, at medlemmerne kom fra hver deres planet, 'men det var derfra, vi var inviteret'.

Netop denne grundlæggende tværæstetiske indstilling var afgørende for ta' s indflydelse i samtiden. Tania Ørum fremfører i artiklen 'Tidsskriftet ta' som manifest',  at ta' fungerede  som  et  manifest  for  den tværæstetiske  gruppering  omkring  Eks-skolen.  Hun  læser  ikke  blot ta' s ledere, men også tidsskriftets essays, tværæstetiske eksperimenter, oversættelser og introduktioner som udtryk for gruppens æstetiske program.

Jørgen Leth fortæller i interviewet 'Vi ville have alting til at flytte sig' om det opbrud i kunsten, som ta' blev et talerør for, om arbejdet i redaktionen og om, hvordan hans eget kunstneriske arbejde hænger sammen med tiden med ta' .   Som optakt til interviewet genoptrykker vi Leths første udkast til filmen Det Perfekte Menneske (1967),  der oprindeligt stod i ta' 3 - og til at runde interviewet af har vi fået lov til at trykke digtet 'Bruge friheden', som Leth skrev i forbindelse med sit samarbejde med Lars von  Trier om De fem benspænd (2003); en film, der gennem dikterede spilleregler citerer og nyfortolker Det Perfekte Menneske .

Lars Morell og Christine Buhl Andersen skriver om ta' og billedkunsten, happeningen og det tredimensionale værk. Morell analyserer i 'Hvor er Element 3?' Henning Christiansens, Bjørn Nørgaards og Joseph Beuys' Manresa . Manresa er dels titlen på en aktion, de tre kunstnere udførte i 1966, dels titlen på deres beskrivelse af aktionen i ta' 4 . Morell belyser i sin artikel, hvordan Joseph Beuys' besøg i Danmark sandsynligvis har påvirket Eks-skolen og dermed også ta' .   Christine Buhl Andersen skriver om ta' s kunstredaktør, Peter Louis-Jensen. Hun betoner, hvordan Peter Louis-Jensen påvirkede linjen i ta' ,  og hvordan omvendt arbejdet med ta' påvirkede Peter Louis-Jensens kunst.

Thomas Hvid Kromann fokuserer i 'Mellem avantgardekunst og revolte' på ta' 6 ½ . ta' 6 ½ er generelt overset i den danske reception af 1960'erne, og Hvid Kromann argumenterer for, at det halve nummer bør tildeles en mere iøjnefaldende plads i litteraturhistorien.

En af ta' -redaktionens amerikanske åndsfæller var kunstneren Robert  Smithson,  som  da  også  optrådte  to  gange  i  oversættelse  i  det oprindelige ta' .   Vi har til ta' 8 ¾ oversat en tredje tekst af Smithson, 'Svar på et spørgeskema fra Irving Sandler', ligesom Smithson spiller en vigtig rolle i nummerets sidste to artikler.

I  'Urent-rent' behandler Max Ipsen et af ta' s centrale problemfelter, forholdet mellem det urene og det rene i kunsten. Han læser HansJørgen Nielsens 'Den mand der kalder sig Alvard' (1970) i  lyset af dette problemfelt og påpeger en række lån fra en af Smithsons tekster.

Lars Bukdahls 'TA' DA!' runder dette nummer af Passage af. Skulle man have glemt det undervejs, minder Bukdahl i sin påskønnelse om, at ta' ikke blot - med Poul Gernes' forsider - var Danmarks smukkeste tidsskrift, men også Danmarks bedste tidsskrift, ever !

Farveillustrationerne i ta' 8 ¾ er Poul Gernes' originale forsider til de 8 numre af ta' .